CELEX: 62022TN0041
Language: et
Date: 2022-01-21 00:00:00
Title: Kohtuasi T-41/22: 21. jaanuaril 2022 esitatud hagi – Fundacja Instytut na rzecz Kultury Prawnej Ordo Iuris versus parlament

4.4.2022   
            
            
               ET
            
            
               Euroopa Liidu Teataja
            
            
               C 148/30
            
         
      21. jaanuaril 2022 esitatud hagi – Fundacja Instytut na rzecz Kultury Prawnej Ordo Iuris versus parlament
      (Kohtuasi T-41/22)
      (2022/C 148/41)
      Kohtumenetluse keel: poola
      
         Pooled
      
      
         Hageja: Fundacja Instytut na rzecz Kultury Prawnej Ordo Iuris (Varssavi, Poola) (esindajad: K. Koźmiński ja advokaat T. Siemiński)
      
         Kostja: Euroopa Parlament
      
         Nõuded
      
      Hageja palub Üldkohtul:
      
                  —
               
               
                  täies ulatuses tühistada Euroopa Parlamendi 11. novembri 2021. aasta resolutsioon abordiõiguse de facto Poolas keelustamise esimese aastapäeva kohta (2021/2925(RSP));
               
            
                  —
               
               
                  teise võimalusena – juhul kui Üldkohus otsustab nõuet tühistada vaidlustatud resolutsioon täies ulatuses mitte rahuldada – tühistada resolutsioon osaliselt, nimelt tähe Y osas: „arvestades, et valitsuskoalitsiooniga tihedalt seotud fundamentalistlik organisatsioon Ordo Iuris on Poolas inimõigusi ja soolist võrdõiguslikkust õõnestavate kampaaniate, sealhulgas katsete keelustada aborti ja nõuda Poolat Istanbuli konventsioonist taganema ja LGBTI-vabatsoone looma edasiviiv jõud; arvestades, et see näitab, et Poolas kuritarvitatakse kultuurilisi ja usulisi väärtusi, et takistada naiste õiguste täielikku teostamist, nende võrdset kohtlemist ja nende õiguse kasutamist oma keha üle otsustada“;
               
            
                  —
               
               
                  mõista kohtukulud välja Euroopa Parlamendilt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et Euroopa Parlamendil puudub pädevus vaidlustatud resolutsiooni vastu võtta põhjusel, et resolutsiooni ese ei kuulu liikmesriikide poolt Euroopa Liidule aluslepingutega antud pädevusse, või Euroopa Parlament on kuritarvitanud pädevust, mis seisneb resolutsiooni õigusliku vormi instrumentaalses kasutamises, et vältida aluslepingute muutmise nõuet, et omistada liidule Euroopa pädevus, mida liidul aluslepingute kohaselt ei ole.
               
            
                  2.
               
               
                  Teine väide, et resolutsiooniga rikutakse aluslepinguid või nende kohaldamist puudutavaid õigusnorme, nimelt rikutakse resolutsiooniga ELL artiklit 2, ELL artikli 4 lõiget 2, ELL artikli 6 lõiget 3 ja ELTL artiklit 10, kuna resolutsioon:
                  
                              —
                           
                           
                              rikub hageja isiklikke õigusi ja huvisid,
                           
                        
                              —
                           
                           
                              põhineb kontrollimata ja tõele mittevastaval teabel faktilise ja õigusliku olukorra kohta Poolas,
                           
                        
                              —
                           
                           
                              sisaldab abordi küsimuses rahvusvahelise avaliku õiguse ebausaldusväärset analüüsi ja tõlgendust,
                           
                        
                              —
                           
                           
                              toob esile alusetu väidetava vastuolu raseduse katkestamise keelu ja sünnieelses faasis inimelu kaitsmise ning ELL artiklis 2 nimetatud väärtuste vahel ning jätab seejuures tähelepanuta, et abordi lubatavuse küsimus ei kuulu liikmesriikide ühisesse põhiseaduslikku traditsiooni, mis omakorda:
                           
                        
                              —
                           
                           
                              toob kaasa nende inimeste diskrimineerimise Euroopa Liidu sotsiaalses, poliitilises ja õiguslikus elus, kes toetavad abordi keelustamist ja inimelu kaitsmist sünnieelses faasis;
                           
                        
                              —
                           
                           
                              rikub liikmesriikide rahvusliku ja põhiseadusliku identiteedi austamise põhimõtet.